cyanic-selkie/wikianc huggingface dataset:
Skakelaar
Resistor/Kapasitor
As 'n aan/af skakelaar gebruik word met 'n resistor in serie en met 'n enkele kapasitor in parralel oor die skakelaar geplaas word en die skakelaar word gesluit, sal die kapasitor bykans onmiddellik deur die skakelaar ontlaai. As die skakelaar oopgemaak word, sal die kapasitor 'n tydjie neem om te herlaai. Om hierdie rede sal die kontakbons 'n nalaatbare invloed hê op die afvoer. Die stadige rand van die golwe kan met 'n Schmitt-sneller skoongemaak word indien nodig. Hierdie metode het die voordeel van 'n vinnige reaksie op die aanvanklike druk van die knop maar die stroomstuwings deur die skakelaar is nie altyd wenslik nie. Ander RC gebaseerde stelsels is ook moontlik met verskeie reaksies en sulke stelsels is waarskynlik die maklikste metode wanneer eenvoudige logiese hekke en diskrete komponente gebruik word in die bou daarvan.
Toestandsmasjiene en programmatuur
'n Eindige toestandsmasjien of program wat op 'n SVE loop kan ontwerp word om 'n vasgestelde aantal kloksiklusse na enige oorgang te wag alvorens 'n nuwe een geregistreer word. Dit maak 'n goedkoop opsie beskikbaar vir die verwydering van bonseffekte as 'n mikroverwerker, mikrobeheerder of hekrooster reeds in gebruik is, maar sal waarskynlik nie die moeite werd wees as dit met enkele logiese hekke gebou word nie.
Oorskakelaar
'n Oorskakelaar verskaf twee onderskeibare gebeure, die sluit van die kontakte en die breking van 'n ander. Hulle kan gebruik word vir die voer van 'n flip-flop (wipkring) stroombaan. Op hierdie manier word die druk van die skakelaar eers opgemerk wanneer die kontak gemaak word en die breek van die skakelaar eers wanneer die kontak gebreek word. Wanneer die skakelaar bons tussen hierdie twee toestande word geen verandering waargeneem nie. Om 'n enkele logiese sein van so 'n opstelling te verkry kan 'n eenvoudige SR houwipbaan gebruik word.
Veranderlike weerstand
Gewone skakelaars word ontwerp om 'n vaste aan-af te verskaf maar dit is ook moontlik om een te ontwerp wat die oorgang meer geleidelik verander tussen die aan/af-toestande. Dit hou die veranderinge in afvoer vanweë bons klein. Deur dan hierdie afvoer na 'n schmitt-sneller te voer kan die uitwerking van die veranderinge wat die bons veroorsaak geëlimineer word.
N4 (Suid-Afrika)
Die N4 is een van die nasionale paaie in Suid-Afrika. Die pad verbind Lobatse, Botswana met Ressano Garcia, Mosambiek. Die N4 gaan deur drie provinsies, Noordwes, Gauteng en Mpumalanga.
Noordwes
Die N4 begin by die Skilpadshek grenspos op die grens tussen Suid-Afrika en Botswana. Aan die Botswanakant gaan die pad na Lobatse waar dit aansluit by die A1 en A2 nasionale paaie van Botswana. Vanaf die grens hou die pad suidoos vir 53 km tot by Zeerust. Die pad kruis die Klein-Maricorivier en na 36 km is die reisiger in Groot Marico. Nou word die Groot-Maricorivier gekruis en 31 km verder is Swartruggens. Rustenburg is 60 km verder. Die N4 is nou ’n snelweg wat om Rustenburg gaan. Net voor Rustenburg is die afdraai na Sun City. Vanaf Rustenburg hou die N4 noord van die Magaliesberg in ’n oostelike rigting. Na ongeveer 60 km word die Krokodilrivier gekruis. Die afrit na Brits en die Hartbeespoortdam is ook hier geleë. Sowat 30 km verder word by die afdraai na Ga-Rankuwa verby gery en Gauteng binnegegaan.
Gauteng
Die N4 is nou ’n snelweg en gaan suid verby die Bon Accorddam tot waar dit suidwaarts met die N1 nasionale pad saamsmelt. Na ongeveer 10 km skei die N4 vanaf die N1 en gaan ooswaarts. Die snelweg hou verby Bronkhorstspruit en gaan dan Mpumalanga binne.
Mpumalanga
Die N4 hou oos, steeds ’n snelweg en gaan deur Witbank (eMalahleni). Net na Witbank sluit die N12 nasionale pad by die N4 aan. Na ongeveer 30 km word die N11 nasionale pad gekruis. Dit is ook die afdraai na Middelburg. Na ’n verdere 66 km gaan die N4 verby die Belfast afrit en die pad is bykans 2 000 m bo seevlak. Net hierna begin die N4 daal en kronkel tot by Machadodorp. Buite Machadodorp draai die Schoemanskloofpad af terwyl die N4 parallel met die Elandsrivier hou. Die pad gaan deur Waterval-Boven en verby die bekende N.Z.A.S.M.-tonnel. Dertig 30 km voor Nelspruit sluit die Schoemanskloofpad weer by die N4 aan. Die N4 gaan dan deur die Montrosepas en dan na Nelspruit. Die N4 is ’n verbypad by Nelspruit. Ongeveer 140 km verder gaan die N4 eers deur Malalane en dan verby Komatipoort tot by die Lebombo grenspos. Aan die Mosambiekkant is die N4 bekend as die EN4 hoofweg.
Tolplaza’s
Daar is vier tolhekke op die oostelike N4-roete. Die toltariewe word elke jaar hersien. Vanaf 1 Maart 2020 in die rigting Pretoria na Komatipoort is die tolfooi vir Klas 1-voertuie (ligte motors) en Klas 4-voertuie (vragwaens met 5 of meer asse)
Jeanne Bal
Jeanne Bal (3 Mei 1928 – 30 April 1996) was 'n Amerikaanse aktrise. Sy was bekend vir haar rolle in die televisiereekse Perry Mason (1957), Thriller (1960), I Spy (1965), en Star Trek (1966).
Clathria encrusta
Clathria encrusta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1925 deur Kumar.
Harold Siddons
Harold Siddons (17 September 1922 – 4 November 1963) was 'n Britse akteur. Hy was bekend vir sy rolle in die rolprente The Baby and the Battleship (1956) en A Night to Remember (1958), en in die televisiereekse BBC Sunday-Night Theatre (1950) en Danger Man (1960).
Daveigh Chase
Daveigh Chase (gebore 24 Julie 1990) is 'n Amerikaanse aktrise. Sy is bekend vir haar rolle in die rolprente Spirited Away (2001), Donnie Darko (2001), Lilo & Stitch (2002), en The Ring (2002).
N6 (Suid-Afrika)
Die N6 is een van die nasionale paaie in Suid-Afrika. Die pad verbind Oos-Londen met Bloemfontein.
Vrystaat
Nadat die Oranjerivier gekruis is, feitlik in Aliwal-Noord, is dit 34 km na Rouxville in die Vrystaat. Die N6 hou nou noordoos, kruis die Caledonrivier, ’n groot sytak van die Oranjerivier en bereik Smithfield na 35 km. Van Smithfield af is die pad plat en reguit vir 70 km na Reddersburg. Die N1 nasionale pad het vroeër jare deur Reddersburg gegaan. Net noord van Reddersburg kruis die N6 die Rietrivier, hou feitlik noord vir 60 km en bereik Bloemfontein waar dit eindig in Kerkstraat.
Kleinblaarrotsvy
Die kleinblaarrotsvy (Ficus tettensis Hutch.) is 'n boomspesie wat inheems aan die Suid-Afrikaanse provinsie Limpopo is. In Afrika is dit inheems in Botswana, Malawi, Mosambiek, Zambië en Zimbabwe.
Op die SANBI-rooilys is dit as 'veilig' (LC) gelys. Dit kom byvoorbeeld op klipperige dagsome in die natuurreservaat van Maremani voor.
Dit is 'n klein tot middelgroot bladwisselende boom wat gewoonlik in bosveld op klipperige skuintes voorkom. Dit kan rotse splyt. Die bas is taamlik glad en wit of liggrys van kleur. Die takkies is behaard en die blare hart- of niervormig 3,5-9 x 3-11,5 cm. Die bokant is ru en beide kante is behaard. Die ryp vygies word rooi en is 0,7 – 1,0 cm in deursnee. Die boom se FSA-nommer is 62.
Oompiesspruit
Die Oompiesspruit is 'n spruit wat in die Oos-Kaap, Suid-Afrika vloei. Dit is deel van die opvanggebied van die Groot-Visrivier.
NG gemeente Oor-die-Vaal
duimnael|regs|Die gemeente se kerkgebou einde 2017.
Die NG gemeente Oor-die-Vaal is 'n gemeente van die Nederduitse Gereformeerde Kerk in die Sinode Goudland (voorheen Wes-Transvaal).
Rivonia-verhoor
Die verhoor begin in Oktober 1963 in die Paleis van Justisie op Kerkplein in Pretoria. Die regter was Quartus de Wet. Die openbare aanklaer was Percy Yutar en die verdediging is deur Bram Fischer gelei. Coen Stork het die verrigtinge as Nederland se amptelike waarnemer bygewoon.
Die aangeklaagdes was:
Aanvanklik word die doodstraf aangevra, maar dit word later na lewenslange gevangenisstraf versag. Op 12 Junie 1964 word die vonnis uitgespreek. Agt van die tien word skuldig bevind en lewenslange tronkstraf opgelê. Onder hulle was Nelson Mandela, wat aan al die klagte skuldig bevind is. Hy sou uiteindelik 27 jaar van sy vonnis uitdien. Twee ander veroordeeldes het uit die gevangenis ontsnap nadat hulle 'n tronkbewaarder omgekoop het.
Hautes-Alpes
Die Hautes-Alpes (05) is 'n Franse département van die gewes Provence-Alpes-Côte d'Azur. Sy prefektuur (hoofstad) is Gap, sy onderprefekture Briançon.
Paul Roos
Paul Roos (30 Oktober 1880, Rust-en-Vrede (Stellenbosch-distrik) – 22 September 1948, Stellenbosch), wat ook as Oom Polla bekend gestaan het, was die eerste Springbokrugbykaptein wat die eerste Suid-Afrikaanse rugbytoerspan na Brittanje in 1906 gelei het. Hy was Suid-Afrika se negende Springbokkaptein. Hy was ook ’n onderwysman en politikus.
Vroeë lewe
Roos het sy skooljare aan die plaasskooltjie op Scholtzenhof begin en daarna ’n jaar lank M.J. Stucki se skool by Blouvlei, Wellington besoek waar hy bevriend geraak het met Oubaas Markötter. Hier het hy die eerste keer met rugby kennis gemaak. Hy het hierna ’n leerling aan die Stellenbosse Gymnasium (later die Hoër Jongenskool) geword en einde 1902 die B.A.-graad aan die Victoria-kollege voltooi.
Rugbyloopbaan
Rugby, sy eerste liefde, het vanaf sy skooljare ’n steeds groter plek in sy lewe ingeneem. Tiperend is die feit dat hy van Rustenburg af waar hy in 1903 sy onderwysloopbaan begin het, per fiets na Pretoria gery het om rugby te gaan speel. Ses maande later het hy onderwyser aan die Hoër Jongenskool, Stellenbosch geword.
In 1903 het Roos die eerste keer vir die Westelike Provinsie in ’n Curriebekertoernooi gespeel en is in dieselfde jaar ook gekies om Suid-Afrika in die derde toets teen die bezoekende span van die Britse Eilande op Nuweland te verteenwoordig. As voorspeler het hy veral met sy skrumwerk beïndruk.
Dit was op die toer in 1906 dat die naam Springbokke vir die eerste keer vir die Suid-Afrikaanse nasionale rugbyspan gebruik is. Die toerbestuurder, amptenare en Paul Roos het op die naam besluit om die Britse pers te verhoed om hulle eie bynaam vir die span uit te dink. Roos het koerante aangesê om die span 'De Springbokken' te noem. Die Daily Mail het daarna 'n artikel gedruk waarin na die Springboks verwys is. Die span het daarna baadjies gedra met 'n springbok-embleem op die linker borssak. Die besoek het gehelp om die wonde van die Tweede Vryheidsoorlog te heel en het 'n sin van nasionale trots onder die blanke bevolking van Suid-Afrika begin kweek.
In 1910 het hy die Rektor van die Stellenbosch Boys' High School geword waar hy te vore 'n leerling en onderwyser was. Hy het die pos vir dertig jaar beklee en het in 1940 afgetree. In 1941 is die naam van die skool tot sy eer verander na die Paul Roos Gimnasium.
duimnael|links|350px|Die Springbokke van 1906. duimnael|links|350px|Die Victoria-kollege se eerste span van 1902. Paul Roos sit tweede van links in die middelste ry. Regs in die voorste ry sit (die latere dr.) [[Tobie Muller.]]
Yehuda Amichai
Yehuda Amichai (Hebreeus: יהודה עמיחי;gebore as Ludwig Pfeuffer; 3 Mei 1924 – 22 September 2000) was 'n Israeliese digter. Amichai word deur baie, beide in Israel en internasionaal, beskou as Israel se grootste moderne digter. Hy was ook een van die eerste digters om in die Hebreeuse volkstaal/volksmond te skryf.
"Yehuda Amichai [was] vir generasies die mees prominentste digter in Israel, en een van die leidende figure in wêreldpoësie sedert die middel van die 1960's."
- The Times, Londen, Okt. 2000
Die Shlonsky-prys is in 1957 aan hom toegeken, die Brenner-prys in 1969, die Bialik-prys in 1976, en die Israel-prys in 1982. Hy het ook internasionale poësiepryse gewen: 1994 – Malraux-prys: Internasionale Boekskou (Frankryk), 1995 – Macedonië se Goue Krans Prys: Internasionale Poësie Fees, en meer.
Ruimtetyd
Ruimtetyd (of ruimte-tyd of ruimte-tyd-kontinuum) is ’n begrip in die teoretiese natuurkunde wat die vier dimensies van ons heelal geïntegreerd in een model beskryf:
Tot met die wisseling van die 20ste eeu is aanvaar die drie ruimtedimensies is onafhanklik van die eendimensionele tyd. In 1905 het Albert Einstein egter sy invloedryke werk oor spesiale relatiwiteit gebaseer op twee veronderstellings: (1) Die wette van fisika is identies in alle inersiestelsels (nieversnellende verwysingsraamwerke); (2) Die spoed van lig in ’n vakuum is dieselfde vir alle waarnemers, ongeag die beweging van die ligbron.
Ruimtetyd is die eerste keer deur die wiskundige Hermann Minkowski in 1908 voorgestel as 'n manier om Einstein se spesiale relatiwiteitsteorie te herformuleer. Dit help om die vreemde verskynsel van relativistiese waarneming tydens ruimtereise teen die ligsnelheid asook die beweging van groot voorwerpe in die ruimte te verklaar.
Frank Gerstle
Frank Gerstle (27 September 1915 – 23 Februarie 1970) was 'n Amerikaanse akteur. Hy was bekend vir sy rolle in die rolprente D.O.A. (1949), The Neanderthal Man (1953), en The Silencers (1966), en in die televisiereeks Cavalcade of America (1952).
Sumner Getchell
Sumner Getchell (20 Oktober 1906 – 21 September 1990) was 'n Amerikaanse akteur. Hy was bekend vir sy rolle in die rolprente College Love (1929), Maybe It's Love (1930), en Island in the Sky (1953).
28 September
28 September is die 271ste dag van die jaar in die Gregoriaanse kalender (272ste in skrikkeljare). Daar volg nog 94 dae.
Katlehong
Katlehong is 'n township ongeveer 35 kilometer suidoos van Johannesburg. Dit lê tussen die townships Thokoza en Vosloorus in Gauteng, Suid-Afrika langs die N3 snelweg wat van Johannesburg na Durban loop.
Katharine Balfour
Katharine Balfour (7 Februarie 1921 – 3 April 1990) was 'n Amerikaanse aktrise. Sy was bekend vir haar rolle in die rolprente Love Story (1970) en The Adventurers (1970), en in die televisiereeks Dark Shadows (1966).
Katlehong
Katlehong bestaan al sedert 1945. Volgens die 2011-sensus het dit ongeveer 407 300 inwoners. Dit is die digbevolkste gebied in Gauteng. Na Soweto is dit die grootste township in Suid-Afrika volgens oppervlak, en die derde grootste volgens die aantal inwoners.
Die omgewing is 'n industriële gebied, maar meeste van die inwoners is werkloos. Die kinders hier gaan graag skool, waar vele van hulle 'n maaltyd van die owerheid kry, meestal brood met konfyt of grondboontjiebotter. Baie van die kinders is Vigs-wesies.
Rivonia
Rivonia is 'n voorstad van Johannesburg, Suid-Afrika in die Sandton-area. Dit is een van die mees welgestelde voorstede van Johannesburg. Die meeste besighede is in Rivonia Boulevard gekonsentreer, waar verskeie winkelsentrums en restaurante geleë is.
Tribune Tower
Geskiedenis
Die dagblad Chicago Tribune het in 1922 'n internasionale ontwerpkompetisie vir sy nuwe hoofkwartier met 'n prysgeld van VSA-$ 50 000 vir die "pragtigste en mees opvallende gebou ter wêreld" aangebied. Die kompetisie het groot publisiteit in die media verkry, en die meer as 260 inskrywings, wat ontvang is, word as 'n unieke wentelpunt in die geskiedenis van die Amerikaanse argitektuur beskou.
Die Neo-Gotiese ontwerp van die New Yorkse argitekte Howells & Hood (John Mead Howells en Raymond Hood) met steunbere bo-op was die wenner. Soos by Hood se ander projekte is die beeldhouwerk en versierings deur die Amerikaanse kunstenaar Rene Paul Chambellan uitgevoer.
Op 11 April 2006 is die McCormick Tribune Freedom Museum, wat twee verdiepings beslaan, in die gebou geopen.
Clathria erecta
Clathria erecta is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Mungo Park
<div style="background:#f9f9f9; border:1px solid #aaaaaa; clear:right; float:right; font-size:90%; margin:1em 0 1em 1em; padding:1em; text-align:center; width:20em;">
Malale
Malale is 'n landelike nedersetting in die Musina Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika.
Clathria erecta
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1899 deur Thiele.
Mungo Park
Mungo Park
Skotse ontdekkingsreisiger
Grootmis
Grootmis is 'n klein nedersetting in die Noord-Kaap, Suid-Afrika. Die dorpie is geleë langs die Buffelsrivier sowat 10 km vanaf die Atlantiese kus. Die naam is afgelei van die swaar mis wat gereeld in die vroeë oggend van die see inrol. Die R355-streeksroete verbind die dorpie met Kleinsee en die N7-nasionale pad by Springbok.
Tribune Tower
Argitektuur
Die gebou pronk met grappige verwysings na die twee argitekte – reliëfs naby die hoofingang wat Robin Hood (Raymond Hood) en 'n huilende hond (John Mead Howells) uitbeeld.
Mungo Park
Beduidende werke
Travels in the Interior Districts of Africa (1816) Mungo Park (* 11 September 1771 in Foulshiels naby Selkirk, Skotland; † Januarie of Februarie 1806 naby Bussa, Nigerië) was 'n Britse ontdekkingsreisiger in Afrika.
Sy twee reise, wat hy tussen 1795 en 1797 en tussen 1805 en 1806 onderneem het, het hom na die Gambië, en as eerste Europeër na die Nigerrivier geneem. Die mikpunt van die verkenningstogte was om die Nigerrivier tot by sy oorsprong te verken. Sy eerste reis in opdrag van die African Association het in die Gambië begin en tot by Silla in die huidige Mali gevorder. Hy is tydens hierdie reis gevange geneem, maar kon daarin slaag om te ontsnap. Aangesien hy sy reistoerusting kwytgeraak het, kon hy net met die bystand van 'n Afrikaan oorleef. Met sy terugkeer het hy die Travels in the Interior Districts of Africa (1799) met groot lof gepubliseer. Dit was destyds 'n blitsverkoper en word vandag steeds by die klassieke reisliteratuur gereken. In 1804 het hy 'n groter ekspedisie namens die Britse regering gelei en het Bussa in die huidige Nigerië bereik waar hy in 'n konflik met plaaslike inwoners vermoor is.
Hayley Chase
Hayley Chase (gebore 16 Augustus 1991) is 'n Amerikaanse aktrise en regisseuse. Sy is bekend vir haar rolle in die televisiereekse House (2004), Hannah Montana (2006), Hawaii Five-0 (2010), en Criminal Minds: Suspect Behavior (2011).
Tribune Tower
Argitektuur
Die 136 fragmente sluit stene van die katedrale van Trondheim (Noorweë) en Parys (Notre-Dame), Taj Mahal (Indië), die Groot Muur van China, Abraham Lincoln se graf, die Groot Piramide, Alamo, die Berlynse Muur en ander in. Een van die laaste byvoegings was 'n stukkie staal van die New Yorkse Wêreldhandelsentrum se bouvalle.
Rene Paul Chambellan se bydraes sluit 'n aantal geutspuite en die beroemde Aesopus-reliëf oor die hoofingang in. Een van die geutspuite, 'n padda, is 'n grappige verwysing na Chambellan en sy Franse afkoms.
Lamba
170px|duimnael|’n Sakalava-lamba.
’n Lamba is die tradisionele kledingstuk van mans en vroue van Madagaskar. Die materiaal, wat baie emblemies van die Malgassiese kultuur is, is ’n reghoekige stuk lap wat om die liggaam gedraai word. Tradisionele lambas wat vir begrafnisse gebruik is, is dikwels van sy en beesvelle gemaak, terwyl dié vir algemene gebruik meer dikwels van raffia, varkvel, katoen of basvesel is. Hulle kan wissel in kleur – van wit, gestreep en die swart-en-wit wat in die meeste dele van die eiland aangetref word, tot met geometriese patrone in unieke skakerings van groen en bruin wat op ’n paar Sakalava-dorpies gemaak word en die helder, veelkleurige, ingewikkelde patrone wat gewild onder die prekoloniale Merina-aristokrasie was.
Benewens as ’n algemene kledingstuk, word die lamba ook gebruik om babas aan die ma se rug vas te maak of as ’n kussing wanneer swaar voorwerpe op die kop gedra word. Die lamba word ook ritueel gebruik om ’n lyk in toe te draai voordat dit in die familiegraftome geplaas word. 170px|duimnael|Lambas in ’n winkel.
Relatiewe voorkoms
Die persentasie verspreiding verwys na die relatiewe verhoudings, uitgedruk in persentasies, waarin die isotope van 'n element in die natuurlike bronne (op Aarde) aangetref word.
Oerisotope
In die meeste gevalle is die isotoop aanwesig omdat dit in astrofisiese prosesse voor die vorming van die aarde vervaardig is.
Stabiele oerisotope
Baie oerisotope wat vandag steeds aanwesig is, is stabiele nukliede, soos silikon-28.
Langlewende oerisotope
Daar is egter ook isotope wat nie stabiel is nie, maar 'n halfleeftyd besit wat groter is as die ouderdom van ons planeet. Hulle aanwesigheid was groter in die verlede, maar hulle het nog nie uitgesterf nie. Kalium-40, vanadium-50 en uraan-235 is goeie voorbeelde.
Uitgestorwe oerisotope
Hierdie oerisotope kan in sterre of newels aangetref word en het in die vroeë sonnestelsel bestaan, maar hulle halfleeftyd is korter as die ouderdom van die planetêre newel en hulle het daardeur reeds uitgesterf. Titaan-44 en aluminium-26 is goeie voorbeelde.
Radiogene isotope
Stabiele radiogene isotope is isotope wat ontstaan (het) deur die verval van instabiele oerisotope. 'n Goeie voorbeeld is argon-40 wat hier op Aarde volop is, maar nie in die son se atmosfeer nie. Die rede is dat dit die vervalproduk van kalium-40 in die aardkors en -mantel is.
Isotope wat se halfleeftyd baie korter is as die ouderdom van die aarde het gewoonlik al uitgesterf en hulle aanwesigheid is gewoonlik verwaarloosbaar. Indien daar nogtans prosesse is waarin hulle vervaardig word, byvoorbeeld deur verval van 'n lanklewende isotoop soos uraan-238 kan hulle in klein hoeveelhede aangetref word.
Kosmogene isotope
Kernreaksies met kosmiese straling in die atmosfeer kan ook isotope vorm wat anders nie voorkom nie. Hulle relatiewe aanwesigheid kan nogtans van plek tot plek verskil. Daar is byvoorbeeld meer 14C in die atmosfeer as in die oseane.
Miller, Oos-Kaap
Miller is ‘n verlate spoorwegdorp aan 'n grondpad tussen Willowmore en Klipplaat in die Dr Beyers Naudé Plaaslike Munisipaliteit van die Oos-Kaap.
Relatiewe voorkoms
Kunsmatige (sintetiese) isotope
Baie isotope wat nie natuurlik gevind word nie is in kernreaktore vervaardig. 'n Belangrike proses hierby is neutronvangs. Dit word ook in 'n tegniek aangewend wat neutronaktivering genome word
Miller, Oos-Kaap
Dit lê noordoos van Fullarton en noord van die Timbila-natuurreservaat. Suidwes van Miller is die Swanepoelspoort. Omdat die spoorlyn byna in onbruik verval het, het die dorpie ‘n spookdorp geword. Die Victoriaanse huise staan leeg en die strate is verlate.
Relatiewe voorkoms
Relatiewe voorkoms en bindingsenergie
In onderstaande tabel staan die bindingsenergie per nukleon (BE) en die relatiewe aanwesigheid (RA) van 'n aantal ligte elemente met 'n ewe atoomgetal. Die tabel toon dat die isotoop op die lyn Z = N dikwels wel die hoogste RA, maar nie die hoogste BE en die termodinamiese gunstigste neutronoorskot (NO) het nie:
In die tabel word die isotope met die hoogste RA met geel en die isotope met die hoogste BE met blou aangedui. Die NO van die isotoop met die hoogste BE is by elke element in die tabel met rooi aksent.
Namate die kernlading hoër word, kom die stabiele isotope steeds verder bo die lyn Z = N te lê. Daaruit blyk dat kerne met 'n hoë kernlading stabiel is by 'n groter neutronoorskot. Vir swaarder elemente met 'n ewe atoomgetal neem die aantal stabiele isotope toe. Helium en koolstof het 2 stabiele isotope, suurstof, neon, magnesium, silikon, argon, chroom en yster het 3, swawel en kalsium het 4 en titaan en nikkel het 5.
Shubra El-Kheima
Shubra El-Kheima (Arabies: شبرا الخيمة) is 'n stad in die noordweste van Egipte, wat aan die Nylrivier geleë is. Die stad het 'n bevolking van 1 016 722 in 2006 gehad en is die vierde grootste stad van die land ná die hoofstad Kaïro, Alexandrië en Gizeh. Shubra El-Kheima lê in die governorate van Qalyubia en behoort tot die metropolitaanse gebied van die hoofstad Kaïro.
John Paul Getty III
John Paul Getty III (4 Julie 1956 – 5 Februarie 2011) was 'n Amerikaanse akteur. Hy was bekend vir sy rolle in die rolprente J. Paul Getty in Sutton Place (1972), The Territory (1981), The State of Things (1982), en Schneeweißrosenrot (1991).
Poffertjie
’n Poffertjie, dikwels in Afrikaans bloot ’n koekie genoem, is ’n gebraaide gereg wat gewoonlik bestaan uit deeg met groente, vrugte, vleis of ander bestanddele in wat in olie gebraai word. Poffertjies kan óf soet óf sout wees.
Gewilde poffertjies in Suid-Afrika is pampoen-, mielie- of viskoekies.
Maskat
Maskat of Muscat (Arabies: ‏مَسْقَط, [ˈmasqatˤ]) is die hoofstad en grootste stad van Oman, 'n sultanaat in die Midde-Ooste en Wes-Asië.
Volgens die Nasionale Sentrum vir Statistiek en Inligting (NCSI) van Oman het die stad in September 2018 'n bevolking van 1,4 miljoen en die hele metropolitaanse gebied 'n oppervlakte van 3 500 km² gehad.
Die metropolitaanse gebied strek oor ongeveer 3 500 km2. en sluit ses provinsies in wat wilayats genoem word. Maskat, wat sedert die vroeë 1ste eeu nC bekend staan as 'n belangrike handelshawe tussen die weste en die ooste, is op verskillende punte in sy geskiedenis deur verskillende inheemse stamme sowel as buitelandse moondhede soos die Perse, die Portugese Ryk en die Ottomaanse Ryk regeer. Maskat, 'n plaaslike militêre mag in die 18de eeu, se invloed strek tot in Oos-Afrika en Zanzibar. As 'n belangrike hawestad in die Golf van Oman het Maskat buitelandse handelaars en setlaars soos die Perse, Balochis en Sindhi's gelok. Sedert die troonbestyging van Qaboos bin Said al Said as sultan van Oman in 1970, het Maskat 'n vinnige infrastruktuurontwikkeling beleef wat gelei het tot die groei van 'n lewendige ekonomie en 'n multi-etniese samelewing. Maskat word bestempel as 'n Beta - Global City deur die Globalization and World Cities Research Network.
Maskat was een van die gasheerstede tydens die T20I-wêreldbeker 2021.
Geskiedenis
Die hawe van Maskat was reeds in die 9de eeu 'n belangrike ankerplek vir skepe wat na Indië op pad was om drinkwater aan te vul. Die hawe het aanhou ontwikkel, maar het agter dié van Sohar en Hormuz in Iran gebly. In 1507 het die Portugese, onder leiding van Vasco da Gama op pad na Indië, vir die eerste keer in Maskat geland. Hulle beset die stad om handel in die Persiese Golf te beheer. Tot ongeveer 1650 het die Portugese hierdie handelspos in Oman gehou. Ter verdediging van die natuurlike hawe het hulle die Al Mirani- en Al Jalali-vestings in die hoër deel van die stad gebou. In 1650 is hulle deur die Yaruba-dinastie onder Sultan ibn Saif I verdryf. Van 1650 tot 1808 was Maskat die setel van die sultans van hierdie dinastie. Teen die einde van die 19de eeu is die stad ommuur met 'n 4,5 meter hoë muur.
Sedert 1970 is slawerny afgeskaf en die stad gemoderniseer. Met die uitvoeropbrengs van olie het die hawe van Sultan Qaboes die belangrikste handelshawe in die land geword.
Klimaat
beskik oor 'n warm, droë klimaat (Köppen klimaatklassifikasie BWh) met lang, snikhete somers en warm "winters". Jaarlikse reënval in Muscat is ongeveer 10 sentimeter of 4 duim, wat meestal van Desember tot April val. Oor die algemeen is neerslag skaars in Maskat, met 'n paar maande gemiddeld net 'n spoor van reënval. In onlangse jare het swaar neerslaggebeurtenisse van tropiese stelsels wat in die Arabiese See ontstaan het, die stad egter beïnvloed. Sikloon Gonu in Junie 2007 en sikloon Phet in Junie 2010 het die stad geraak met skadelike winde en reënvalbedrae van meer as 100 millimeter in 'n enkele dag. Die klimaat is oor die algemeen baie warm en ook baie vogtig in die somer, met temperature wat soms tot 45 °C bereik.
Ina Balin
Ina Balin (12 November 1937 – 20 Junie 1990) was 'n Amerikaanse aktrise, skryfster, en vervaardiger. Sy was bekend vir haar rolle in die rolprente From the Terrace (1960), The Comancheros (1961), en The Patsy (1964), en in die televisiereeks Battlestar Galactica (1978).
Karl Theodor Hartweg
Karl Theodor Hartweg (18 Junie 1812 – 3 Februarie 1871) was 'n Duitse plantkundige. Hy het talle nuwe spesies plante in Colombia, Ecuador, Guatemala, Meksiko en Kalifornië in die Verenigde State versamel vir die Hortologiese Vereniging in Londen. Baie van die spesies wat hy ontdek het, is formeel gepubliseer, met erkenning aan George Gordon, die Voorman van die Tuinbouvereniging van Londen en 'n spesialis in konifere wat goed verteenwoordig is in Hartweg se versamelings. Baie plante wat vanaf 1836 in Mexiko deur Hartweg versamel is, is geïdentifiseer en gekatalogiseer deur George Bentham in Plantas Hartwegianas.
Die standaard skrywers-afkorting Hartw. word gebruik om hierdie persoon as die skrywer aan te dui wanneer 'n botaniese naam aangehaal word.
Madimbo
Madimbo is 'n landelike nedersetting in die Musina Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika. Dit is aan die grens met Zimbabwe digby die Limpoporivier geleë.
Lys van kardinale aangestel deur Pous Clemens XIII
Pous Clemens XIII, die 248ste pous van die Rooms-Katolieke Kerk van 1758 tot 1769, het 52 nuwe kardinale aangestel in sewe konsistories.
Clathria eurypa
Clathria eurypa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1954 deur De Laubenfels.
Blokketting
'n Blokketting (Engels: blockchain) is 'n verspreide databasis wat 'n aaneenhoudende groeiende lys byhou van geordende rekords (data), genoem blokke. Elke blok beskik oor 'n tydstempel en 'n verbinding tot 'n vorige blok. Deur ontwerp is blokkettings inherent gehard teen die ongemagtigde verandering van data. Sodra 'n blok van rekords gestoor is, sal enige toekomstige verandering aan daardie blok die huts van die blok verander en sodoende onthul dat daar aan die data gepeuter is. Dit is as gevolg van die aard waarop data oor verskeie rekenaars wêreldwyd verspreid voorkom. Binne die stelsel vind daar 'n gegewensuitruiling plaas en die verifikasie tussen die nodusse in die stelsel word uitgevoer. Dit gebeur deur middel van 'n konsensusproses.
Blokkettings is deur ontwerp beveilig en 'n voorbeeld van 'n verspreide gerekenariseerde stelsel met 'n hoë Bisantynse foutverdraagsaamheid. Gedesentraliseerde konsensus kan verkry word deur middel van die blokketting. Dit maak blokkettings geskik vir die rekordhouding van byeenkomste, aktes, mediese rekords en vir ander rekordbestuurdoeleindes, identiteitbestuur, transaksieverwerking en die bewys van herkoms. Die aanwending van 'n blokketting kan daarvoor sorg dat 'n derde party oortollig is om die betroubaarheid van 'n transaksie te waarborg. In die toekoms gaan blokkettings reuse implikasies inhou vir verskeie bedrywe wat tans transaksies verifieer.
Satoshi Nakamoto ('n pseudoniem van 'n onbekende persoon of groep) het die eerste blokketting in 2008 konseptualiseer. Dit is in 2009 as die kernkomponent van die digitale geldeenheid bitcoin geïmplementeer, waar dit as die openbare joernaal vir alle transaksies dien. Die eweknienetwerk en verspreide tydstempelfunksie bring die outonome en onafhanklike bestuur van die blokketting tot stand. Die uitvinding van die blokketting vir bitcoin het dit die eerste digitale geldeenheid gemaak wat die dubbeluitgaweprobleem sonder die daarstel van 'n gesentraliseerde bediener oplos.
Geskiedenis
Die kriptograaf David Chaum het die eerste keer 'n soort van blokkettingprotokol voorgestel in sy 1982 proefskrif "Computer Systems Established, Maintained, and Trusted by Mutually Suspicious Groups. Verdere werk aan 'n kriptografies beveiligde blokkettings is in 1991 deur Stuart Haber en W. Scott Stornetta beskryf. Hulle wou 'n stelsel implementeer waar daar nie met dokumenttydstempels gepeuter kan word nie. In 1992 het Haber, Stornetta en Dave Bayer Merkle-bome (of hutsbome) by die ontwerp toegevoeg, wat die doeltreffendheid daarvan verbeter het deurdat verskeie dokumentsertifikate in een blok versamel kon word.
Die eerste blokketting is in 2008 gekonsepsualiseer deur 'n persoon (of groep mense) bekend as Satoshi Nakamoto. Nakamoto het die ontwerp op 'n belangrike manier verbeter deur 'n hutscash-agtige metode te gebruik om blokke te tydstempel sonder dat dit deur 'n betroubare party onderteken moet word. Voorts is 'n moeilikheidsparameter ingestel om die tempo waarmee blokke by die ketting gevoeg word, te stabiliseer. Die ontwerp is die volgende jaar deur Nakamoto geïmplementeer as 'n kernkomponent van die kriptogeld bitcoin, waar dit dien as die openbare grootboek vir alle transaksies op die netwerk.
In Augustus 2014 het die bitcoin blokketting-lêergrootte, wat rekords bevat van alle transaksies wat op die netwerk plaasgevind het, 20 GB (gigagrepe) bereik. In Januarie 2015 het die grootte gegroei tot byna 30 GB, en van Januarie 2016 tot Januarie 2017 het die bitcoin blockchain van 50 GB tot 100 GB groot geword. Die grootboekgrootte het vroeg in 2020 200 GB oorskry.
Die woorde blok en ketting is afsonderlik in die oorspronklike artikel van Satoshi Nakamoto gebruik, maar is uiteindelik teen 2016 as 'n enkele woord, blokketting, gewild.
Volgens Accenture dui 'n toepassing van die verspreiding van innovasieteorie daarop dat blokkettings in 2016 'n aannemingsyfer van 13,5% binne finansiële dienste bereik het, en dus die fase van vroeë aanvaarding bereik het. Bedryfshandelgroepe het aangesluit om die Global Blockchain Forum in 2016 te skep, 'n inisiatief van die Kamer van Digitale Handel.
In Mei 2018 het Gartner gevind dat slegs 1% van die hoof informasie beamptes (CIO's) enige soort blokketting-aanneming binne hul organisasies aangedui het, en slegs 8% van die CIO's was op die kort termyn 'beplan of [kyk] na aktiewe eksperimentering met blokketting.
Struktuur en ontwerp
Logies kan 'n blokketting gesien word as wat uit verskeie lae bestaan:
MEDUNSA
Ligging
Die universiteit se kampus is geleë in Ga-Rankuwa langs die Dr George Mukhari Akademiese Hospitaal, ongeveer 30 km noordwes van Pretoria se sakekern.
Clathria fascicularis
Clathria fascicularis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1889 deur Topsent.
Keith Skinner
Keith Skinner (gebore 1949) is 'n Britse akteur. Hy is bekend vir sy rolle in die rolprente Romeo and Juliet (1968), Stravers (1986), en From Hell (2001), en in die televisiereeks The Devil in the Fog (1968).
Geloofsbelydenis van Athanasius
Hierdie belydenisskrif word genoem na Atanasius, die verdediger van die Skriftuurlike leer teen die dwalings van Arius in die 4de eeu, alhoewel dit betwyfel word of dit Atanasius self was wat dit opgestel het. Dit vertolk egter die Kerk se standpunt oor die leer van die Drie-eenheid.
Sous
Die term sous verwys in die kookkuns na 'n vloeistof wat vir die voorbereiding van voedsel gebruik of by 'n gereg bedien word. Souse is nie geregte in hulle eie reg nie, maar word gebruik om smaak, vogtigheid of 'n aantreklike voorkoms aan 'n gereg te verleen. Feitlik alle volkere het verskeie soorte sous in hulle kookkuns ontwikkel.
Die woord sous is 'n Franse leenwoord (afgelei van sauce) en het sy etimologiese oorsprong in die Latynse salsus ("gesout").
Geskiedenis
Die oudste bekende sous is die antieke garum (of liquamen), 'n sous van gefermenteerde visingewande, wat danksy die destydse gewildheid van vissmaak deurgaans in die Romeinse kookkuns gebruik en dikwels selfs by soet nageregte gevoeg is. Aangesien vleis in die antieke tydperk meesal aan die spit gebraai is en vleissap nie beskikbaar was nie, het die Romeinse kookkuns die voorkeur aan marinades gegee, waarmee die kos verfyn is. Souse is moontlik ook steeds bygevoeg om spysvertering te bevorder; eeue lank is dit egter veral noodsaaklik om die smaak van bedorwe kos te verdoesel. Vissouse is in die Romeinse Ryk selfs in grootskaalse fabrieke vervaardig om in die groot behoefte te kan voorsien.
Tydens die Middeleeue word vleis nog steeds aan die spit gebraai en saam met dipsouse bedien, waarby peper, muskaat, kaneel, kardamom en ander speserye in groot hoeveelhede gebruik is. duimnael|regs|250px|Aspersies met Sauce hollandaise Souse in hulle huidige vorm is 'n Franse uitvinding, wat saam met die verfynde kookkuns van die 17de eeu gewild raak, en dit is veral adellike fynproewers wat aan die voorpunt van die destydse kookkuns staan. Een van die bekendste souse van die Franse kookkuns, die Béchamelsous (met kalfvleis, uie en ham as sy hoofbestanddele), is gedurende hierdie tydperk deur Louis de Béichamel, Marquis de Nointel (1630-1703), maître d'hôtel aan die hof van koning Lodewyk XIV uitgevind. Beroemde fynproewers in hierdie periode is Lodewyk II, prins van Condé (1621-1686) en Fritz Karl Watel (Vatel) (1635-1671), chef de bouche aan die hof van die prins de Condé. Vatel, 'n gebore Switser, pleeg selfmoord, nadat die vis vir 'n gasmaal met koning Lodewyk XIV nie betyds afgelewer word nie.
Souse raak in die destydse Frankryk so gewild dat 'n besondere gilde, die Sauciers, moutardiers, vinaigriers, distillateurs en eau de vie et esprit de vin, gestig is wat souse in die strate van Parys te koop aanbied. Speserye is in die 17de eeu ewe belangrik as die kleur van 'n sous, tog word souse steeds gebruik om die smaak van vleis of groente te verfyn - anders as in die Middeleeue was daar nou geen behoefte meer aan souse wat die smaak van kos heeltemaal verander het nie.
Die gewildste bestanddele van souse in die 17de eeuse kookkuns is onder meer inheemse en Asiatiese speserye, kruide en vrugte, peper, knoffel, asyn, mosterd, uie, olywe, sampioene, eiers en ansjovis.
In die 19de eeu verskyn Jules Gouffé (1807-1877) se beroemde Le Livre de Cuisine, die eerste spogkookboek. Die laasgenoemde werk met die vyf sogenaamde "moedersouse" (Frans: mères), wat as die basis vir nuwe variasies dien. Die meeste sousresepte baseer vandag nog steeds op 'n klein aantal standaardresepte soos helder, donker, botter- en oliesous, wat net met bykomende bestanddele verfyn word.
Die vyf klassieke "moedersouse" (Les grandes sauces classiques)
duimnael|regs|150px|Marie-Antoine Carême Die vyf klassieke souse wat 'n sjef moet kan bemeester, is in die vroeë 19de eeu deur Marie-Antoine Carême (1784-1833), 'n Franse meestersjef en skrywer van kookboeke, vasgelê:
Thimphu
Thimphu (Dzongkha: ཐིམ་ཕུག།; voorheen gespel as Thimbu of Thimpu ) is die hoofstad en grootste stad van Bhoetan. Die stad het 'n bevolking van 79 185 in 2005 gehad en 'n oppervlakte van 26,14 km². Dit is in die westelike sentrale deel van Bhoetan geleë, en die omliggende vallei is een van Bhoetan se dzongkhags, die Thimphu-distrik. Die antieke hoofstad Punakha is in 1955 as hoofstad vervang deur Thimphu, en in 1961 is Thimphu deur die 3de Druk Gyalpo Jigme Dorji Wangchuck tot die hoofstad van die Koninkryk van Bhoetan verklaar.
Die stad strek in 'n noord-suid rigting op die wesoewer van die vallei gevorm deur die Raidāk-rivier, wat in Bhoetan bekend staan as die Wang Chuu of Thimphu Chuu. Thimphu is die vierde hoogste hoofstad ter wêreld op hoogte en wissel in hoogte van 2,248 meter tot 2,648 meter. Ongewoon vir 'n hoofstad, het Thimphu nie 'n eie lughawe nie, maar is afhanklik van die Paro-lughawe wat per pad oor sowat 54 kilometer verbind is.
Die kultuur van Bhoetan word volledig weerspieël in Thimphu in literatuur, godsdiens, gebruike en nasionale kleredrag, die kloosterpraktyke, musiek en dans, en in die media. Tshechu is 'n belangrike fees wanneer maskerdanse, algemeen bekend as Cham-danse, in die binnehowe van die Tashichho Dzong in Thimphu opgevoer word. Dit is 'n vierdaagse fees wat elke jaar in September of Oktober gehou word, op datums wat ooreenstem met die Bhoetanese kalender.
Jan Ellis
Jan Hendrik Ellis (5 Januarie 1942 - 8 Februarie 2013) was 'n voormalige Suid-Afrikaanse rugbyspeler wat in die flankposisie gespeel het. Hy het 38 keer vir die Springbokke gespeel, wat in daardie tyd 'n rekord was.
Biografie
Ellis het op 31 Julie 1965 in sy eerste toets vir die Springbokke teen Nieu-Seeland gespeel en hy het sy laaste toets teen dieselfde span op 24 Julie 1976 gespeel.
Hy is op 8 Februarie 2013 by 'n hospies in Pretoria aan kanker oorlede.
Chinese groot modulêre ruimtestasie
Die Chinese groot modulêre ruimtestasie is 'n beplande ruimtestasie wat in 'n lae-aarde wentelbaan geplaas moet word. Die beplande Chinese ruimtestasie sal na verwagting 'n massa van tussen 80 en 100 ton hê, ongeveer 'n vyfde van die massa van die Internasionale Ruimtestasie en ongeveer die grootte van die voormalige Russiese Mir-ruimtestasie.
Bedrywighede sal beheer word vanaf die Beijing ruimtebeheer- en kontrolesentrum in die Volksrepubliek China. Die beplande bekendstellingsdatum van die kernmodule, die Tianhe (“Harmonie van die Hemel”), is 2021. In 2017 het die Chinese die Tianzhou-1 ('Hemele houer') vragruimteskip gelanseer, wat gebaseer is op die Tiangong 1 en 2 ruimtelaboratoriums.
Andrew Mlangeni
Andrew Mlangeni (6 Mei 1925 – 21 Julie 2020) was een van die agt mans wat in die Rivonia-verhoor aan sabotasie skuldig bevind en lewenslank tronk toe gestuur is. Hy is saam met Nelson Mandela op Robbeneiland aangehou, maar is vrygelaat nadat die destydse regering en die ANC met samesprekings begin het.
Biografie
Andrew Mokete Mlangeni is op 6 Mei 1925 in Bethlehem gebore. Hy was die negende kind in 'n familie van veertien. Sy vader is in 1936 oorlede, kort nadat sy moeder aan 'n tweeling geboorte geskenk het. Mlangeni begin sy skoolloopbaan op 10, maar op 12 begin hy by 'n gholfbaan in Johannesburg werk om sy familie te ondersteun. In 1942 help sy ouer broer hom met skoolgeld en hy behaal sy Junior Sertifikaat in 1946.
Na 1946 werk hy in verskeie industrieë en fabrieke. Hy sluit in 1951 by die ANC-jeugliga en in 1954 by die ANC aan. Tydens die sogenaamde "Congress of the People" in 1955 in Kliptown was hy 'n takverteenwoordiger. Vanaf 1958 tot 1960 is hy 'n ANC-kampvegter en in 1961 was hy een van die eerstes om vir militêre opleiding in die buiteland gestuur te word. Met sy terugkeer in 1963 is hy in hegtenis geneem vir die werwing en opleiding van 'n gewapende mag. Hy is skuldig bevind en tot lewenslange tronkstraf gevonnis.
Dood
Mlangeni sterf op 21 Julie 2020 in 1 Militêre Hospitaal in Pretoria nadat hy van maagongesteldheid gekla het. Hy was 95 jaar oud en die laaste oorlewende gevangene van die Rivonia-verhoor. President Cyril Ramaphosa het sy meegevoel namens die regering uitgespreek: "The passing of Andrew Mokete Mlangeni signifies the end of a generational history and places our future squarely in our hands". Hy is tydens 'n staatsbegrafnis op 29 Julie 2020 te ruste gelê in die Roodepoortse begraafplaas langs sy oorlede vrou June.
Mopane
Mopane is 'n landelike nedersetting in die Musina Plaaslike Munisipaliteit in die Vhembe-distriksmunisipaliteit van die Limpopoprovinsie van Suid-Afrika.
Iljoesjin Il-28
Die Iljoesjin Il-28 was die Sowjetunie se eerste straalaangedrewe bomwerper. NAVO se kodenaam vir die vliegtuig is Beagle. Die Il-28 was bekend as die Sowjetunie se Canberra, bekend vir sy langslewendheid en aanpasbaarheid. Die prototipe het sy nooiensvlug 8 Augustus 1948 voltooi en was binne twee jaar in diens gestel. Vyf-en-twintig voorproduksie-eenhede het deelgeneem aan 'n verbyvlug by die 1950 Moskou Meidag verrigting. Dit was 'n belangrike dag vir die Westerse analiste gedurende die Koue Oorlog; dit is hier waar die Sowjetunie sy nuwe toerusting aan die wêreld vertoon het.
Produksie is in 1960 in die Sowjetunie gestaak en eers in 1969 in China, waar die vliegtuig onder lisensie vervaardig is. Daar is aan die einde van die Tweede Wêreldoorlog reeds met die ontwerp van die vliegtuig begin. Die ontwerp was konvensioneel, dit het meer aan die verlede herinner as die toekoms - die vlerke was reguit. Die stertvlerke en stertvin was teen 'n skerp hoek geswaai. Dit het stabiliteit verskaf tydens hoëspoed-duikvlugte.
Die prototipe is aangedryf deur twee RD-10 turbostraalmotore wat ontwikkel is uit die Duitse Junkers Jumo motors van die Tweede Wêreldoorlog. Die produksiemodelle is toegerus met Klimov Vk-1 motors, 'n Sowjetweergawe van die betroubare Britse Nene-motor wat voor die Koue Oorlog aan hulle verkaf is. Die motors het aan hangers onder die vlerke gehang. Die kajuit was die borreltipe met die vlieënier wat 'n uitsig soos die van 'n vegvliegtuig gehad het. Die navigator/bombardier se visier was in 'n Tweede Wêreldoorlog-tipe glasneus geïnstalleer. By die basis van die stertvin was 'n geëlektrifiseerde skiettoring wat baie lyk soos die van die Boeing B-17 Flying Fortress en Boeing B-29 Superfortress. Daar is twee 23 mm masjiengewere in die skiettoring. Interessant was die skutter hier ook die radio-operateur van die vliegtuig. Daar is ook twee 23 mm masjiengewere in die neus.
Met die bomlaai vol en die hegpunte onder die vlerke kan die vliegtuig 3 000 kg se bomme dra. Daar is ook 'n fasiliteit vir eksterne brandstoftenks aan die vlerkpunte.
Modelle
Model Il-28R is 'n taktiese verkenningsvliegtuig met kameras wat in die bomlaai gemonteer is; dit ook elektroniese intelligensie insamel toerusting dra. Model Il-28T is 'n torpedobomwerper wat in diens was van die Sowjet Vloot. Die Il-28 was finaal uit diens gestel uit die Vloot en Weermag in die 1980's en agterna gebruik as teikens.
Gebruik in ander lande
Die Il-28R is aan meer as 20 lande verkoop insluitende Afganistan, Egipte, Hongarye, Irak, Noord-Korea, Pole en Jemen. In 1968 tydens die Nigeriese burgeroorlog is die wêreld geskok toe ses Il-28R's teen die Biafraaanse burgerlikes gebruik is.
Die vliegtuig is ook deur die Arabiese wêreld gebruik; toe 50 eenhede van die vliegtuig aan Egipte afgelewer is. In die middel van die 1950's het daar spanning ontstaan tussen Egipte en Israel. Gedurende die Suezkanaal-krises van 1956 en die Egiptiese oorloë van 1967 (Sesdaagse Oorlog) en 1973 is die vliegtuie op die grond vernietig deur Israel voor dit gebruik kon word.
In 1962 was die vliegtuie ook betrokke tydens die Kubaanse missielkrisis, Iljoesjin Il-28's wat aanmekaar gesit is in Kuba moes ook verwyder word tesame met hul missiele. Meer as 500 van die vliegtuie is aan China verkoop, waar dit as die H-5 bekend gestaan het, Hier het hulle tot in die laat 1990's diens gedoen. Die Iljoesjin Il-28 is ook deur die Sowjet-satellietstate as bomwerpers gebruik tot diep in die 1990's.
Hepatitis B
Baie mense het geen simptome tydens die aanvanklike infeksie nie, maar sommige kry skielike simptome soos braking, ’n geel vel, moegheid, donker urine en maagpyn. Die aanvanklike simptome duur gewoonlik ’n paar weke en veroorsaak selde die dood. Dit kan 30 tot 180 dae duur voor die simptome begin.
Mabel Ballin
Mabel Ballin (1 Januarie 1887 – 24 Julie 1958) was 'n Amerikaanse aktrise. Sy was bekend vir haar rolle in die rolprente East Lynne (1921), Vanity Fair (1923), Barriers Burned Away (1925), en Riders of the Purple Sage (1925).
Hepatitis B
Sowat 90% van dié wat om en by die tyd van hul geboorte besmet raak, ontwikkel chroniese hepatitis B, terwyl minder as 10% van mense wat ná die ouderdom van vyf besmet raak, dit ontwikkel. Hoewel die meeste mense geen simptome het nie, kan sirrose en lewerkanker eindelik ontwikkel. Dié komplikasies lei tot die dood van 15% tot 25% van mense met die chroniese siekte.